Jezik je temeljno sredstvo sporazumevanja. Z njim lahko tvorimo besedila (pišemo/govorimo) ali pa sprejemamo besedila drugih. Pomembno je da se zavedamo, da:

* z jezikom ubesedujemo predmetnost okoli sebe (npr. gozd, gora, sneg)
* v jeziku razmišljamo, čustvujemo, si kaj predstavljamo oziroma načrtujemo….
* Z njim navezujemo in ohranjamo stike z ostalimi ljudmi (npr. Hej! Dober dan!...)
* Z njimi drugim sporočamo svojo vednost o čem, svoje prepričanje o določeni stvari, svojo sodbo o čem, svoje doživljanje česa, svoje hotenje o čem,…
* Z jezikom drugim razodevamo sebe (Ljubi!Zelo te imam rada,….)
* Z njim povzročamo spremembe v družbi (npr. Imenujem te za tajnika razredne skupnosti.)
* Z njegovo pomočjo spoznavamo vednost, prepričanje, mnenje, doživljanje, hotenje drugih.

Jezik je za človeka temeljno sredstvo sporazumevanja (komunikacije); to je večinoma BESEDNI JEZIK, dopolnjujejo ga prvine NEBESEDNEGA JEZIKA (mimika, kretnje, intonacija, dogovorjena znamenja, (glasnost, drža telesa, …) pri pisanju pa preglednice, grafi, fotografije, vrsta tiska,…) Strokovnjaki so ugotovili, da s prvinami nebesednega jezika pogosto sporočamo več kot z besednim jezikom.

Metajezik:to je jezik v katerem razlagamo isti jezik npr. v slovenščini razlagamo slovenščino, z angleščino razlagamo angleščino,…